cyanic-selkie/wikianc huggingface dataset:
Kesan pandemik COVID-19 terhadap orang kurang upaya
Orang kurang upaya (OKU) secara umum lebih berisiko terhadap penularan COVID-19. OKU memiliki kadar risiko kematian yang lebih besar, termasuk di antaranya OKU intelektual, mereka yang tinggal di kemudahan rawatan, dan wanita yang kurang upaya. Pandemik COVID-19 berisiko meningkatkan morbiditi dan mortaliti OKU kerana perkhidmatan rawatan tersedia yang terhad. OKU yang terdiri daripada mereka yang cacat fizikal, mental, intelektual, atau sensorik, cenderung mengalami kesukaran mengakses perkhidmatan kesihatan, memiliki keperluan kesohatan yang lebih besar, menghadapi risiko kematian yang lebih tinggi, dan berhadapan dengan peraturan perundangan dan stigma yang diskriminatif.
OKU juga berisiko menjadi mangsa keganasan domestik dan gangguan. Mereka lebih berisiko kehilangan pekerjaan dan menghadapi kesukaran memerlukan pengangkutan untuk menuju ke tempat kerjanya pada waktu pandemik. Persekolahan kanak-kanak OKU akan terjejas. Knak-kanak yang kurang upaya menghadapi pelbagai kesukaran ketika belajar secara dalam talian, misalnya kesukaran menerima terapi fizikal dan pekerjaan serta akses ke teknologi bantuan.
Risiko penyakit
Pertubuhan Kesihatan Sedunia (WHO) menyatakan OKU lebih berisiko menerima jangkitan COVID-19. Tindakan pencegahan sukar diterapkan pada kelompok ini. Pelaksanaan penjarakan sosial, misalnya, sukar diterapkan kerana mereka memerlukan orang lain sebagai penyokong. Cabaran lain ialah akses terhadap maklumat berkaitan pandemik, risiko akibat ketidakupayaan yang mereka miliki sebelumnya, dan gangguan pada khidmat sokongan dan rawatan sepa jang pandemik. OKU umumnya juga tertumpu di pusat rawatan yang berisiko dengan penularan, seperti pusat rawatan atau kemudahan rawatan lain.
Kematian akibat COVID-19 di kemudahan rawatan mencapai antara 19% sampai 72%. Di sana, jumlah OKU umumnya sangat tinggi. Pertubuhan Bangsa-Bangsa Bersatu menganggarkan bahawa di seluruh dunia, sekitar 46% individu berusia 60 tahun atau lebih merupakan OKU. Sejumlah 80% dari keseluruhan mereka berada di negara membangun yang memiliki keterbatasan perkhidmatan kesihatan.
Sosial
Hasil kajian sepanjang pandemik menyatakan bahawa OKU lebih berisiko mengalami gangguan sosial dan psikologi. Mereka cenderung merasakan kesepian dan terasing yang kemudian mampu mencetuskan masalah kesihatan lain. OKU intelektual dan perkembangan menghadapi tiga keadaan sulit, iaitu kehilangan kontak sosial dan hubunga rapat dengan orang lain, tinggal di rumah dalam jangka waktu lama sehingga kehidupan sehari-hari mereka berubah, dan kesukaran memahami tindakan pencegahan.
Risiko paparan terhadap keganasan rumah tangga dan keganasan seksual juga cenderung lebih tinggi kepada wanita OKU dan wanita yang merawat OKU. Mereka juga kesulitan menjangkaui rawatan pembiakan dan mengalami kerugian sosial ekonomi yang berkaitan pandemik.
Suasana kerja
Kajian yang dilakukan di England mendapati bahawa selama tiga bulan pertama pandemik, OKU cenderung mengalami sekatan waktu kerja dan tekanan kewangan lebih besar daripada rakan sekerjanya.
Kecederaan sukan
Kecederaan sukan merujuk kepada kecederaan yang berlaku ketika bersukan, aktiviti latihan atau senaman. Dalam suatu kajian di Universiti Stanford, 21% kecederaan yang berlaku dalam kalangan atlet kolej elit menyebabkan mereka hilang sekurang-kurangnya satu hari bersukan, dan kira-kira 77% kecederaan ini melibatkan bahagian bawah kaki, buku lali dan kaki. Di samping ini, punca utama kematian berkaitan kecederaan sukan ialah trauma pada kepada atau leher.
Ketika seorang atlet mengadu sakit atau cedera, kunci utama diagnosis ialah butiran yang terperinci dan pemeriksaan badan. Satu lagi aspek penting ialah pencegahan yang bertujuan mengelakkan kecederaan mungkin. Penting seseroang atau sebuah organisasi sukan untuk menubuhkan pemanasan badan, regangan dan senaman khusus yang dapat mengelakkan kecederaan lazim dalam setiap jenis sukan.
Program pencegahan kecederaan juga melibatkan penghidratan, nutrisi, pemerhatian rakan sepasukan dan penambahbaikan teknik-teknik bersukan. Seterusnya, penilaian bermusim, semakan pramusim dan pemeriksaan sebelum penglibatan dapat membantu mengenal pasti keadaan atau kecederaan sedia ada yang dapat memburukkan kecederaan. Satu teknik contoh ialah skrin gerakan berfungsi yang menilai gaya gerakan atlet untuk mencari mana-mana atlet yang berisiko memperoleh kecederaan. Selain itu, pencegahan atlet juga perlu dibezakan berdasarkan umur atlet. Dalam pelbagai kajian berkenaan hal ini, darjat kesihatan mental menurun ketika seseorang atlet mengalami kecederaan, dan bergantung kepada jenis dan tahap teruk kecederaan.
Yenikənd, Zangilan
Yenikənd merupakan sebuah kampung yang terletak di daerah Zangilan, Azerbaijan.
Stadium Olimpik Lluís Companys
Stadium Olimpiade Lluís Companys atau Estadi Olímpic Lluís Companys (, dahulunya dikenali sebagai Stadium Olimpik Montjuïc, Stadium Montjuïc atau Estadi Olímpic de Montjuïc dan Estadio de Montjuic) ialah sebuah stadium di Barcelona, Catalonia, Sepanyol. Pada asalnya dibina pada tahun 1927 untuk Pameran Antarabangsa 1929 di bandar (dan tawaran Barcelona untuk Olimpik Musim Panas 1936, yang telah dianugerahkan kepada Berlin), ia telah diubah suai di 1989 menjadi stadium utama untuk Sukan Olimpik Musim Panas 1992.
Sekolah Kebangsaan Layang-Layang
Sekolah Kebangsaan (Felda) Layang-Layang atau nama ringkasnya SK (Felda) Layang-Layang, merupakan sebuah Sekolah kebangsaan yang terletak di Jalan Enggang,Felda Layang-Layang.
Stadium Olimpik Lluís Companys
Dengan kapasiti semasanya sebanyak 60,713 tempat duduk (67,007 semasa Sukan Olimpik 1992), Estadi Lluís Companys ialah stadium ke-5 terbesar di Sepanyol dan ke-2 terbesar di Catalunya.
Stadium ini terletak di Anella Olímpica, di Montjuïc, sebuah bukit besar di barat daya bandar yang menghadap ke pelabuhan.
Sekolah Kebangsaan Layang-Layang
Pada 2009, Sekolah Kebangsaan (Felda) Layang-Layang memiliki 73 pelajar lelaki dan 73 pelajar perempuan, menjadikan jumlah keseluruhan murid seramai 146 orang. Ia mempunyai seramai 16 orang guru.2009
Rajasthan
Rājasthān (Devanāgarī: राजस्थान, ) ialah negeri yang terbesar di Republik India dari segi keluasan. Rajasthan meliputi kebanyakan kawasan Gurun India Besar (Gurun Thar) yang besar dan tidak boleh dihuni, yang tepinya selari dengan lembah sungai Sutlej-Indus sepanjang sempadannya dengan Pakistan. Rajastahn bersempadan dengan negara Pakistan di barat, negeri Gujarat di barat daya, negeri Madhya Pradesh di tenggara, negeri Uttar Pradesh dan Haryana di timur laut dan negeri Punjab di utara. Rajasthan meliputi keluasan sebanyak 342,239km² (132,139 batu persegi).
Ibu negeri Rajasthan ialah Jaipur. Ciri-ciri geografi Rajasthan termasuklah Gurun Thar di sepanjang bahagian barat laut Rajasthan dan penamatan Sungai Ghaggar berhampiran runtuhan arkeologi di Kalibanga, iaitu runtuhan sedemikian yang tertua pernah ditemui di subbenua itu sehingga kini.
Salah sebuah banjaran gunung tertua di dunia, iaitu Banjaran Aravalli, menempatkan satu-satunya balai bukit di Rajasthan, Gunung Abu, dan Kuil-kuil Dilwara yang terkenal sebagai tempat ziarah yang suci untuk penganut agama Jain. Bahagian timur Rajasthan mempunyai dua rizab harimau antarabangsa, iaitu Ranthambore dan Sariska, serta juga Taman Negara Keoladeo berdekatan Bharatpur yang terkenal kerana kehidupan burungnya. Juga terletak di Rajasthan merupakan kuil Karni Mata berhampiran Bikaner yang dikenali sebagai "Kuil Tikus".
Rajasthan dibentuk pada 30 Mac 1949, apabila semua negeri-negeri beraja dahulu kala bergabung menjadi India. Satu-satunya perbezaan antara bekas negeri Rajputana dan Rajasthan adalah adanya bahagian-bahagian tertentu yang ditadbir secara langsung oleh Kerajaan British di bekas wilayah Ajmer-Merwara. Bahagian-bahagian yang bertempat di luar kawasan Rajputana dan tertakluk di bawah negeri Tonk diberi kepada Madhya Pradesh.
Mancang, Simpang Keramat, Aceh Utara
Mancang merupakan sebuah gampong yang terletak di kecamatan Simpang Keramat, Kabupaten Aceh Utara, provinsi Aceh, Indonesia.
Koto Tengah, Tanah Kampung
Koto Tengah merupakan sebuah desa yang terletak dalam (daerah) kecamatan Tanah Kampung, Kota Sungaipenuh, Provinsi Jambi, Indonesia.
Poskod
Poskod yang digunakan di Koto Tengah adalah 37171. Terdapat 13 buah desa di dalam daerah kecamatan Tanah Kampung.
Koanoflagelat
Koanoflagelat ialah sekelompok eukariot flagelat unisel dan kolonial yang hidup bebas dan dianggap sebagai saudara hidup yang terdekat bagi haiwan. Ia merupakan flagelat berkolar, mempunyai kolar berbentuk corong mikrovilus yang saling bersambung di pangkal flagelum. Koanoflagelat mampu pembiakan aseksual dan seksual. Ia mempunyai morfologi sel tersendiri yang dicirikan oleh badan sel ovoid atau sfera berdiameter 3-10 µm dengan satu flagel apikal yang dikelilingi oleh sekolar 30–40 mikrovilus (lihat rajah). Pergerakan flagelum menghasilkan arus air yang boleh mendorong koanoflagelat berenang bebas melalui kolum air dan menyedut bakteria dan detritus ke dalam kolar mikrovilus, di mana bahan makanannya ditelan. Pemakanan ini menjadikan hubungan kritikal dalam kitaran karbon global dengan menghubungkan antara tahap-tahap trofik. Di samping peranan ekologi kritikalnya, koanoflagelat sangat menarik minat ahli biologi evolusi yang mengkaji asal-usul multisel dalam haiwan. Sebagai saudara terdekat haiwan, koanoflagelat dijadikan model berguna untuk rekonstruksi leluhur unisel terakhir haiwan.
Penampilan
kanan|thumb|150x150px| Skema sel Setiap koanoflagelat mempunyai satu flagelum, dikelilingi oleh gelang tonjolan yang dipenuhi aktin yang dipanggil mikrovilus, membentuk kolar yang berbentuk silinder atau kon (choanos dalam bahasa Yunani). Pergerakan flagel menarik air melalui kolar, dan bakteria dan detritus ditangkap oleh mikrovilus lalu ditelan. Arus air yang dihasilkan oleh flagelum juga mendorong sel-sel berenang bebas bersama-sama, seperti dalam sperma haiwan. Sebaliknya, kebanyakan flagellata lain ditarik oleh flagelanya.
Di samping flagelum apikal tunggal yang dikelilingi oleh mikrovilus yang dipenuhi aktin yang mencirikan koanoflagelat, organisasi dalaman organel dalam sitoplasma adalah malar. Di pangkal flagelum apikal terletaknya suatu jasad basal flagelar, dan terdapat jasad kedua bukan flagelar yang terletak pada sudut tepat ke pangkal flagellar. Nukleusnya terletak di kedudukan apikal-ke-pusat dalam sel, manakala vakuol makanan terletak di kawasan basal sitoplasma. Selain itu, badan sel banyak koanoflagelat dikelilingi oleh matriks ekstrasel atau periplas yang membezakan. Penutup sel ini sangat berbeza dalam struktur dan komposisi dan digunakan oleh ahli taksonomi untuk tujuan pengelasan. Kebanyakan koanoflagelat membina "rumah" berbentuk bakul kompleks yang dipanggil lorika (biologi) daripada beberapa jalur silika yang disimen bersama. Kepentingan fungsi periplas tidak diketahui, tetapi pada organisma sesil, ia dianggap membantu perlekatan pada substrat. Dalam organisma planktonik, terdapat spekulasi bahawa periplas meningkatkan seretan, dengan itu mengatasi daya yang dihasilkan oleh flagel dan meningkatkan kecekapan pemakanan.
Koanoflagelat, baik yang berenang bebas dalam kolum air mahupun yang sesil, melekat pada substrat secara langsung atau melalui sama ada periplas atau pedisel nipis. Walaupun koanoflagelat dianggap hidup bebas dan heterotropik, namun sebilangan saudara koanoflagelat, seperti ahli Mesomycetozoa hidup sebagai parasit atau patogen. Sejarah hidup koanoflagelat kurang difahami. Kebanyakan spesies dianggap hidup bersendirian; bagaimanapun, nampaknya sifat kolonial telah timbul secara berasingan beberapa kali dalam rumpun koanoflagelat, malah spesies-spesies kolonial masih mengekalkan tahap bersendirian.
Ekologi
kiri|thumb|250x250px| Lukisan koloni koanoflagelat oleh [[Élie Metchnikoff|Metchnikoff, 1886]] Terdapat lebih 125 spesies koanoflagelat yang diketahui masih wujud, tertabur secara global dalam persekitaran lautan, air payau dan air tawar dari Artik ke kawasan tropika, dan menduduki zon zon pelagik dan zon bentik. Walaupun kebanyakan pensampelan koanoflagelat telah berlaku antara 0 and 25 m, ia juga ditemui dari sedalam 300 m dalam air terbuka dan 100 m di bawah kepingan ais Antartika. Banyak spesies dihipotesiskan sebagai bertaburan kosmopolitan pada skala global [cth. Diaphanoeca grandis telah dilaporkan dari Amerika Utara, Eropah dan Australia (OBIS)], manakala spesies lain dilaporkan telah mengehadkan pengedaran serantau. Spesies-spesies koanoflagelat yang tertabur bersama boleh menduduki persekitaran mikro yang agak berbeza, tetapi secara amnya, faktor-faktor yang mempengaruhi taburan dan penyebaran koanoflagelat masih belum dapat dijelaskan.
Sebilangan spesies, seperti dalam genus Proterospongia, membentuk koloni ringkas, iaitu rumpun planktonik yang menyerupai gugusan kecil anggur di mana setiap sel dalam koloni itu berbendera atau berkelompok sel pada satu tangkai. Pada Oktober 2019, para saintis menemui kelakuan baharu pada koanoflagelat, iaitu ia kelihatan boleh menyelaras untuk bertindak balas kepada cahaya.
Koanoflagelat memakan bakteria dan menghubungkan bentuk karbon yang tidak tercapai pada organisma yang lebih tinggi dalam rantaian trofik. Malah pada hari ini, ia penting dalam kitaran karbon dan siratan makanan mikrob. Terdapat beberapa bukti bahawa koanoflagelat memakan virus juga.
Kitaran hidup
thumb| metabolisme kalsium [[Sperma|sel sperma moden (B) kelihatan sangat serupa dengan koanoflagelat purba (A). Farnesol sangat kuno dalam evolusi, dan penggunaannya kembali sekurang-kurangnya seawal koanoflagelat yang wujud mendahului haiwan. ]] Koanoflagelat tumbuh secara vegetatif (seakan tumbuhan), malah pelbagai spesies mengalami pembelahan membujur; walau bagaimanapun, kitaran hayat pembiakan koanoflagelat masih belum dijelaskan. Satu kertas kerja yang dikeluarkan pada Ogos 2017 menunjukkan bahawa perubahan persekitaran, termasuk kehadiran bakteria tertentu, mencetuskan pembiakan seksual koanoflagelat yang berkerumun dan seterusnya. Tahap ploidi nya tidak diketahui; bagaimanapun, penemuan kedua-dua retrotransposon dan gen-gen kunci yang terlibat dalam meiosis sebelum ini mengusulkan bahawa ia menggunakan pembiakan seksual sebagai sebahagian daripada kitaran hidupnya. Sesetengah koanoflagelat boleh mengalami proses pensistaan (encystment), iaitu penarikan balik flagelum dan kolar, dan pembungkusan dalam dinding fibril yang tumpat elektron. Apabila dipindahkan ke media segar, eksisi berlaku; walaupun ia masih perlu diperhatikan secara langsung.
Bandikui
Bandikui ialah sebuah bandar dan perbandaran dalam daerah Dausa di negeri Rajasthan, India.
Calong, Syamtalira Aron, Aceh Utara
Calong merupakan sebuah gampong yang terletak di kecamatan Syamtalira Aron, Kabupaten Aceh Utara, provinsi Aceh, Indonesia.
Bandikui
Demografik 2001
Menurut bancian India pada tahun 2001, Bandikui memiliki bilangan penduduk seramai 16,292. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.
Tourouzelle
Tourouzelle ialah komun di jabatan di Aude selatan Perancis.
Bandikui
Pendidikan 2011
Menurut bancian India pada tahun 2001 Bandikui memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 60% lelaki dan 40% wanita mampu membaca. 13% dari populasi berusia di bawah 6 tahun. (2001)
Koanoflagelat
Biomineralisasi silikon
Koanoflagelat Acanthoecidae menghasilkan struktur bakul ekstraselular yang dikenali sebagai lorika. Lorika terdiri daripada jalur-jalur kosta (rusuk) individu yang diperbuat daripada biokomposit silika-protein. Setiap jalur kosta terbentuk dalam sel koanoflagelat dan kemudian dirembeskan ke permukaan sel. Pada koanoflagelat nudiform (berbentuk teranjang), pemasangan lorika berlaku menggunakan beberapa sesungut (tentakel) setelah jalur kosta yang mencukupi telah dihasilkan untuk membentuk lorika penuh. Pada koanoflagelat tectiform (berbentuk bumbung) pula, jalur-jalur kosta terkumpul dalam susunan yang ditetapkan di bawah kolar. Semasa pembahagian sel, sel baru mengambil jalur kosta ini sebagai satu langkah dalam sitokinesis dan memasang lorika sendiri hanya dengan menggunakan jalur-jalur yang dihasilkan sebelum ini.
Biosilikifikasi koanoflagelat memerlukan kepekatan asid silisik dalam sel. Ini dijalankan oleh protein pengangkut silikon (SiT). Analisis SiT koanoflagelat menunjukkan bahawa ia adalah serupa dengan pengangkut silikon jenis SiT bagi diatom dan stramenopiles pembentuk silika yang lain. Keluarga gen SiT menunjukkan sedikit atau tiada homologi dengan mana-mana gen lain, apalagi dengan gen-gen koanoflagelat atau stramenopil yang bukan bersilika. Ini menunjukkan bahawa keluarga gen SiT berkembang melalui peristiwa pemindahan gen sisi antara klad Acanthoecidae dan Stramenopiles. Ini adalah kes pemindahan gen mendatar yang luar biasa antara dua kelompok eukariotik yang berkait jauh, dan telah memberikan petunjuk kepada biokimia dan interaksi silikon-protein bagi keluarga gen SiT yang unik.
Hubungan dengan metazoa
Félix Dujardin, ahli biologi Perancis yang berminat dalam evolusi protozoa, merekodkan persamaan morfologi koanoflagelat dan koanosit span dan mencadangkan kemungkinan hubungan rapat seawal tahun 1841. Kebelakangan ini, hubungan hipotesis antara koanoflagelat dan haiwan ini telah ditegakkan oleh analisis bebas bagi pelbagai urutan tidak berpaut: 18S rDNA, gen pengekodan protein nuklear, dan genom mitokondria (Steenkamp, et al., 2006; Burger, et al., 2003; Wainright, et al., 1993). Yang penting, perbandingan jujukan genom mitokondria daripada koanoflagelat dan tiga span mengesahkan penempatan koanoflagelat di luar kelompok daripada Metazoa dan menafikan kemungkinan bahawa koanoflagelat berkembang daripada metazoa (Lavrov, et al., 2005). Akhirnya, kajian 2001 tentang gen yang dinyatakan dalam koanoflagelat telah mendedahkan bahawa koanoflagelat mensintesis homolog pengisyaratan sel metazoa dan gen-gen pelekat. Penjujukan genom menunjukkan bahawa, di kalangan organisma hidup, koanoflagelat paling rapat dengan haiwan. Oleh kerana koanoflagelat bersaudara rapat dengan metazoa, perbandingan antara kedua-dua kelompok menjanjikan wawasan tentang biologi leluhur sepunya terakhirnya dan peristiwa terawal dalam evolusi metazoa. Koanosit (juga dikenali sebagai "sel berkolar") span (dianggap antara metazoa paling asas) mempunyai struktur asas yang sama seperti koanoflagelat. Sel berkolar ditemui dalam rumpun haiwan lain, seperti cacing pita, menunjukkan ini adalah morfologi leluhur sepunya terakhirnya. Nenek moyang terakhir haiwan dan koanoflagelat adalah uniselular, mungkin membentuk koloni mudah; Sebaliknya, leluhur sepunya terakhir semua haiwan eumetazoa ialah organisma multiselular, dengan tisu yang dibezakan, "pelan badan" yang pasti dan perkembangan embrio (termasuk gastrulasi). Masa pemisahan keturunan ini sukar dikekang, tetapi mungkin pada akhir Pracambrian, >. External relationships of Choanoflagellatea.
Hubungan filogenetik
Sebelum ini, Choanoflagellida terbahagi kepada tiga keluarga ini berdasarkan komposisi dan struktur periplasnya: Codonosigidae, Salpingoecidae dan Acanthoecidae. Ahli-ahli keluarga Codonosigidae kelihatan tidak mempunyai periplas apabila diperhatikan dengan mikroskop cahaya, tetapi mungkin mempunyai lapisan luar halus yang hanya boleh dilihat melalui mikroskop elektron. Keluarga Salpingoecidae terdiri daripada spesies yang sel-selnya terbungkus dalam theca teguh yang terlihat melalui mikroskop cahaya dan elektron. Bungkus (biologi) ini ialah penutup yang dirembeskan yang kebanyakannya terdiri daripada selulosa atau polisakarida lain. Bahagian-bahagian ini kini dikenali sebagai parafiletik dengan evolusi tumpu meluas bagi bentuk-bentuk ini. Keluarga koanoflagelat ketiga, iaitu Acanthoecidae, telah disokong sebagai kelompok monofiletik. Klad ini mempunyai sinapomorfi sel yang ditemui dalam lorika seperti bakul, memberikan nama alternatif "Koanoflagelat Lorikat". Lorika Acanthoecidae terdiri daripada serangkai jalur-jalur kosta silika yang disusun menjadi corak lorika khusus spesies."
Pokok koanoflagelat berdasarkan filogenetik molekul terbahagi kepada tiga klad yang disokong dengan baik. Klad 1 dan Klad 2 masing-masing terdiri daripada gabungan spesies yang secara tradisinya dikaitkan dengan Codonosigidae dan Salpingoecidae, manakala Klad 3 terdiri daripada spesies daripada kelompok taksonomi yang diklasifikasikan sebagai Acanthoecidae. Pemetaan ciri-ciri watak pada filogeni ini menunjukkan bahawa leluhur sepunya terakhir koanoflagelat ialah organisma marin dengan kitaran hidup yang mempunyai peringkat sesil dan motil berbeza.
Taksonomi
Choanoflagellata;
Genom Monosiga brevicollis
Genom Monosiga brevicollis, dengan 41.6 juta pasangan bes, adalah sama saiznya dengan kulat berfilamen dan eukariota unisel yang lain yang hidup bebas, tetapi jauh lebih kecil daripada haiwan biasa. Pada tahun 2010, kajian filogenomik mendedahkan bahawa beberapa gen alga hadir dalam genom Monosiga brevicollis. Ini mungkin disebabkan oleh hakikat bahawa, dalam sejarah evolusi awal, koanoflagelat menggunakan alga sebagai makanan melalui fagositosis. Carr et al. (2010) menyaring genom M. brevicollis untuk gen meiosis eukariotik yang diketahui. Daripada 19 gen meiotik eukariotik yang diketahui diuji (termasuk 8 yang berfungsi dalam proses lain selain meiosis), 18 telah dikenal pasti dalam M. brevicollis. Kehadiran gen meiosis, termasuk gen-gen spesifik meiosis, menunjukkan bahawa meiosis, dan secara implikasi, terdapat seks dalam koanoflagellata.
Kampung Cina, Kuala Kedah
Kampung Cina merupakan sebuah kampung yang terletak di Kuala Kedah, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Koanoflagelat
Genom Salpingoeca rosetta
Genom Salpingoeca rosetta bersaiz 55 megabes. Dalam genom ini terdapat homolog lekatan sel, neuropeptida dan gen metabolisme glikosfingolipid. S. rosetta mempunyai kitaran hayat seksual dan peralihan antara peringkat haploid dan diploid. Sebagai tindak balas kepada had nutrien, kultur haploid S. rosetta menjadi diploid. Anjakan ploidi ini bertepatan dengan mengawan di mana sel-sel kecil berbendera bergabung dengan sel berbendera yang lebih besar. Terdapat juga bukti tentang pengawanan dan penggabungan semula sejarah dalam S. rosetta.
S. rosetta didorong untuk menjalani pembiakan seksual oleh bakteria marin Vibrio fischeri. Satu protein V. fischeri tunggal, EroS menyusun semula sepenuhnya aktiviti seperti afrodisiak V. fisheri hidup.
Genom lain
Genom diperkuatkan sel tunggal bagi empat koanoflagellat marin yang tidak dikultur, secara sementara dipanggil UC1–UC4, telah disusun pada tahun 2019. Genom UC1 dan UC4 agak lengkap.
Kampung Cina, Kuala Kedah
Poskod
Poskod yang digunakan di Kampung Cina, Kuala Kedah, Kedah adalah 06600.
Koanoflagelat
Transkriptom
Satu set data EST daripada Monosiga ovata telah diterbitkan pada tahun 2006. Penemuan utama transkrip ini ialah domain koanoflagelat Hoglet dan menjelaskan peranan domain shuffling dalam evolusi laluan isyarat Hedgehog. M. ovata mempunyai sekurang-kurangnya empat gen meiotik eukariotik.
Transkriptif Stephanoeca diplocostata telah diterbitkan pada tahun 2013. Transkriptom pertama koanoflagelat lorikat ini membawa kepada penemuan pengangkut silikon koanoflagelat. Selepas itu, gen yang serupa telah dikenal pasti dalam spesies loricate kedua, Diaphanoeca grandis. Analisis gen ini mendapati bahawa SIT koanoflagelat menunjukkan homologi kepada pengangkut silikon jenis SIT bagi diatom dan telah berkembang melalui pemindahan gen mendatar.
19 lagi transkrip telah diterbitkan pada 2018. Ditemui sebilangan besar keluarga gen yang sebelum ini dianggap haiwan semata-mata.
Rujukan
<references group="" responsive="0">
Yusiflər
Yusiflər merupakan sebuah kampung yang terletak di daerah Zangilan, Azerbaijan.
Graviti permukaan
Graviti permukaan, g merupakan suatu pecutan graviti yang dialami pada permukaan suatu jasad ilmu falak atau jasad lain. Graviti permukaan boleh dianggap sebagai pecutan yang disebabkan oleh graviti yang dialami oleh zarah ujian berhipotesis di mana jaraknya sangat dekat dengan permukaan objek. Agar tidak mengganggu sistem tersebut, jisim jasad tersebut diabaikan.
Graviti permukaan diukur dalam unit pecutan di mana dalam sistem unit SI ialah meter per saat kuasa dua. Ia mungkin diungkapkan sebagai gandaan kepada graviti piawai Bumi, g = 9.80665 m/s2.
Hubungan graviti permukaan dengan jisim dan jejari
Dalam teori Newtonian tentang graviti, daya graviti yang dikenakan oleh objek adalah berkadaran dengan jisimnya: objek dengan jisim dua kali ganda menghasilkan daya dua kali lebih banyak. Graviti Newtonian juga mengikut hukum kuasa dua songsang, supaya menggerakkan objek dua kali lebih jauh membahagikan daya gravitinya dengan empat, dan untuk menggerakkannya sepuluh kali lebih jauh perlu membahagikannya dengan 100. Ini serupa dengan keamatan cahaya, yang juga mengikut hukum kuasa dua songsang: berhubung dengan jarak, cahaya menjadi kurang kuat apabila semakin jauh. Secara umumnya, ini boleh difahami sebagai pencairan geometri yang sepadan dengan sinaran sumber titik ke dalam ruang tiga dimensi.
Objek besar, seperti planet atau bintang, biasanya akan berbentuk lebih kurang bulat, menghampiri keseimbangan hidrostatik (di mana semua titik di permukaan mempunyai jumlah tenaga potensi graviti yang sama). Pada skala kecil, bahagian muka bumi yang lebih tinggi terhakis, dengan bahan terhakis dimendapkan di bahagian bumi yang lebih bawah. Pada skala besar, planet atau bintang itu sendiri berubah bentuk sehingga keseimbangan tercapai. Bagi kebanyakan objek angkasa, hasilnya ialah planet atau bintang berkenaan boleh dianggap sebagai sfera yang hampir sempurna apabila kadar putaran rendah. Walau bagaimanapun, bagi bintang muda berjisim, halaju azimut khatulistiwa boleh agak tinggi—sehingga 200 km/s atau lebih—menyebabkan sejumlah besar bonjolan khatulistiwa. Contoh bintang berputar dengan pantas termasuk Achernar, Altair, Regulus A dan Vega.
Fakta bahawa banyak objek cakerawala yang besar adalah kira-kira sfera menjadikannya lebih mudah untuk mengira graviti permukaannya. Menurut teorem cangkerang, daya graviti di luar jasad simetri sfera adalah sama seolah-olah keseluruhan jisimnya tertumpu di tengah, seperti yang telah ditetapkan oleh Sir Isaac Newton. Oleh itu, graviti permukaan planet atau bintang dengan jisim tertentu akan lebih kurang berkadar songsang dengan kuasa dua jejarinya, dan graviti permukaan planet atau bintang dengan ketumpatan purata akan lebih kurang berkadar dengan jejarinya. Sebagai contoh, planet yang ditemui baru-baru ini, Gliese 581 c, mempunyai sekurang-kurangnya 5 kali jisim Bumi, tetapi tidak mungkin mempunyai 5 kali graviti permukaannya. Jika jisimnya tidak lebih daripada 5 kali ganda daripada Bumi, seperti yang dijangkakan, dan jika ia adalah planet berbatu dengan teras besi yang besar, ia sepatutnya mempunyai jejari kira-kira 50% lebih besar daripada Bumi. Graviti pada permukaan planet sedemikian akan menjadi kira-kira 2.2 kali lebih kuat daripada di Bumi. Jika ia adalah planet berais atau berair, jejarinya mungkin sebesar dua kali ganda daripada Bumi, yang graviti permukaannya mungkin tidak lebih daripada 1.25 kali lebih kuat daripada Bumi.
Perkadaran ini boleh dinyatakan dengan rumus:
dengan g ialah graviti permukaan sesuatu objek, dinyatakan sebagai gandaan Bumi, m ialah jisimnya, dinyatakan sebagai gandaan bagi Bumi jisim (5.976·1024 kg) dan r jejarinya, dinyatakan sebagai gandaan jejari (min) Bumi (6,371 km). Sebagai contoh, Marikh mempunyai jisim 6.4185·1023 kg = 0.107 Jisim bumi dan radius min 3,390 km = 0.532 radii Bumi Oleh itu, permukaan graviti Marikh adalah lebih kurang
kali ganda daripada Bumi. Tanpa menggunakan Bumi sebagai jasad rujukan, graviti permukaan juga boleh dikira terus daripada hukum graviti sejagat Newton, yang memberikan rumus
dengan M ialah jisim objek, r ialah jejarinya, dan G ialah pemalar graviti. Jika kita biarkan ρ = M/V menandakan min bagi ketumpatan objek, kita juga boleh menulis ini sebagai
supaya, untuk ketumpatan min tetap, graviti permukaan g adalah berkadar dengan jejari r.
Memandangkan graviti adalah berkadar songsang kuasa dua dengan jarak, stesen angkasa 400 km di atas Bumi merasakan daya graviti yang hampir sama seperti yang kita lakukan di permukaan Bumi. Sebuah stesen angkasa tidak jatuh ke bumi kerana ia berada dalam orbit mengelilingi Bumi.
Dendang Perindu (kumpulan muzik)
Kumpulan Dendang Perindu  merupakan sebuah kugiran yang aktif pada era 1960-an. Ia pernah merakamkan lagu pada piring hitam dengan penyanyi utamanya Ahmad Jais.
Hussar
Hussar adalah salah seorang perajurit daripada beberapa jenis kavalri ringan semasa kurun-18 dan ke-19.
Dendang Perindu (kumpulan muzik)
Pada ketika itu, pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah pop yeh-yeh telah diambil dari judul lagu popular The Beatles, (She Loves You - Yeh, Yeh, Yeh).
Hussar
Dari segi sejarah, istilah itu berasal dari askar berkuda zaman pertengahan Hungary, dibawah Matthias Corvinus. Gelaran dan pakaian tersendiri askar berkuda ini kemudiannya digunakan secara meluas oleh rejimen-rejimen kavalri ringan di Eropah dan dalam tentera penjajah Eropah pada penghujung kurun ke-17 dan ke-18. Beberapa unit istiadat berperisai atau berkuda dalam tentera moden mengekalkan nama hussar.
Dendang Perindu (kumpulan muzik)
Diantara kumpulan yang pernah diiringi oleh Dendang Perindu adalah Ahmad Jais, dan penyanyi lain di bawah naungan EMI seperti Rafeah Buang, Sanisah Huri, Kartina Dahari, S. Latifah dan M. Bakri (untuk album terakhir arwah).
Dendang Sukma
Kumpulan Dendang Sukma  merupakan sebuah kugiran yang aktif pada era 1960-an. Ia pernah merakamkan lagu pada piring hitam dengan penyanyi utamanya A. Ibrahim.
Pada ketika itu, pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah pop yeh-yeh telah diambil dari judul lagu popular The Beatles, (She Loves You - Yeh, Yeh, Yeh).
Aurel Hermansyah
Titania Aurelie Nurhermansyah atau dipanggil sebagai Aurel merupakan seorang penyanyi berkerakyatan Indonesia berketurunan Jawa dan Belanda
Biografi
Beliau merupakan anak kepada penyanyi Anang Hermansyah dan Krisdayanti. Lagu pertamanya adalah Tanpa Bintang dikeluarkan pada tahun 2010.
Rennes-le-Château
Rennes-le-Château ialah salah satu dari komun yang terdapat dalam wilayah Jabatan Aude dan terletak di selatan Perancis.
Rennes-le-Chateau adalah sebuah desa kecil di kawasan berbukit dan terkenal di peringkat antarabangsa. Terletak 1500 kaki di atas bukit di dua desa berkembar Couiza dan Montazels, tempat ini merupakan kawasan penuh sejarah yang mempunyai hubungan dengan Celt, Rom, Visigoth, Merovingian, Cathars dan sudah pasti Knight Templar. Kedudukannya yang berdekatan dengan Laut Mediterranean pernah menjadikan ia sebagai 'Laluan Sutera' para pedagang, tentera, rahib-rahib dan pengembara, tidak hairanlah tempat ini penuh kesan-kesan sejarah serta menerima beribu-ribu pelawat setiap tahun.
Dikatakan bahawa disinilah tempat yang menjadi pusat kepada pelbagai teori konspirasi dunia.
Desa ini adalah jantung kepada sejarah penubuhan Knight Templar dan kaum Cathar. Disini jugalah lokasi yang dikatakan tertanamnya khazanah yang ditemui oleh seorang paderi pada abad ke-19 yang bernama Francois Brenger Sauniere ketika sedang mengubahsuai Gereja Sainte-Madeleine (St. Magdelena) yang didakwa oleh banyak pengkaji sebagai khazanah-khazanah dari kota suci Jerusalem yang mana sebelumnya telah digali oleh sembilan orang perintis Knight Templar terawal yang tak ternilai harganya dan dipercayai telah dipindahkan ke Rennes-le-Château oleh Knight Templar ketika Perang Salib. Legenda itu mengatakan lagi, kesatria Knight Templar itu menyembunyikan khazanah atau harta karun itu disini selepas hukuman ke atas De Molay, pemimpin tertinggi atau Grand Master ke 23 mereka yang dibakar hidup-hidup atas arahan Raja Perancis.
Walaupun lagenda ini bersifat khabar angin dan tidak dapat disahkan dengan tepat serta selalu dipertikaikan oleh ramai orang terutamanya penganut yang beriman kepada ajaran Kristian seperti Katolik kerana kewujudan pelbagai teori yang bercanggah dengan kitab Bible seperti kisah kontroversi Maria Magdelena, namun dipercayai apa yang ditemui oleh paderi Francois Brenger Sauniere di Rennes-le-Château ialah beberapa perhiasan Baitulmaqdis, harta karun peninggalan King Solomon (Nabi Sulaiman) seperti cincin hikmah milik baginda, Ark of Covenant (Tabut As-Sakinah iaitu peti milik Nabi Musa yang antara lain didalamnya dipercayai terdapat Taurat, Tongkat sakti Nabi Musa dan beberapa peninggalan milik Nabi Harun) dan mungkin juga Holy Grail (cawan suci yang ajaib milik Nabi Isa) atau teori terkenal di Rennes-le-Château ini yang mengatakan bahwa Holy Grail itu sebenarnya ialah keturunan dari zuriat Nabi Isa atau Jesus melalui perkahwinannya dengan Maria Magdelena seperti yang dipopularkan oleh Dan Brown melalui novel 'best-selling'nya iaitu The Da Vinci Code.)
Terdapat juga spekulasi yang mengatakan bahawa penggalian yang dilakukan oleh knight Templar di Jerusalem telah menemui beberapa manuskrip-manuskrip rahsia. Tidak ketingglan pendapat yang mengatakan turut ditemui ialah kitab-kitab sihir lama milik orang yahudi yang memuja syaitan-syaitan yang mana ketika zaman pemerintahan Nabi Sulaiman telah diharamkan dan dirampas lalu disembunyikan oleh baginda di bawah dasar Jerusalem sebelum dikorek dan dibawa keluar serta diamalkan kepercayaan mistik tersebut oleh para kesatria Knight Templar seperti melakukan ritual sihir dengan menyembah Baphomet dan mengamalkan sodomy (liwat), hingga menjadi antara peyebab mereka menjadi tersangat kaya raya hingga mampu membina sistem perbankan sendiri, memperkenalkan sistem cek, mempopularkan sistem kewangan yang berteraskan riba' lalu mencipta sistem kapitalis moden yang pertama, bermaharalela dan berbuat sesuka hati di Eropah sehingga dapat menggugut raja-raja Eropah yang berhutang dengan mereka, tidak lagi mengamalkan ajaran kristian walau mengaku sebagai tentera salib sehinggalah akhirnya menjadi penyebab kepada pengharaman knight Templar itu sendiri.
Hari ini, Rennes-le-Château tetap tinggal sebagai tempat yang misteri di Perancis. Tiada siapa yang mampu menduga dengan tepat apa yang ditemui oleh Francois Brenger Sauniere sehingga mampu mengubah lanskap Rennes-le-Château sebagai tempat misteri kerana paderi yang berumur 33 tahun ketika menemui khzanah atau mungkin juga hanya manuskrip yang memimpin kepada harta penting yang terpendam itu telah membawa apa yang ditemuinya ke Paris pada Januari 1893, di mana ia telah menualnya di sana kepada pihak yang tidak diketahui lagi misteri hingga menyebabkan dia juga menjadi kaya raya tetapi malang kerana ada pendapat yang mengatakan dia terpaksa dibunuh bagi mengelakkan rahsia penemuannya terbongkar lalu kekallah rahsia penemuannya itu sebagai rahsia dan terus misteri hingga ke hari ini.
Antara tempat menarik di Rennes-le-Château ialah Menara Tour Magdala yang dibina oleh Francois Brenger Sauniere sebagai perpustakaan kepada pastor berkenaan dan ia masih elok terpelihara dan masih boleh dilihat hingga ke hari ini selain Gereja Sainte-Madeleine (St. Magdelena)sendiri yang dihias dengan beberapa perkara yang misteri dan kadang-kadang mengerikan oleh Pastor berkenaan.
Kalibuaya
Kalibuaya merupakan sebuah desa yang terletak dalam (daerah) kecamatan Talagasari, Kabupaten Karawang, Provinsi Jawa Barat, Indonesia.
Poskod
Poskod yang digunakan di Kalibuaya adalah 41381. Terdapat buah desa di dalam daerah kecamatan Talagasari.
Sekolah Kebangsaan Ulu Dengar
Sekolah Kebangsaan (LKTP) Ulu Dengar atau nama ringkasnya SK LKTP Ulu Dengar, merupakan sebuah Sekolah kebangsaan yang terletak di Jalan Dahlia, Felda Ulu Dengar,.
Pada 2009, Sekolah Kebangsaan (LKTP) Ulu Dengar memiliki 81 pelajar lelaki dan 66 pelajar perempuan, menjadikan jumlah keseluruhan murid seramai 147 orang. Ia mempunyai seramai 17 orang guru.2009
Kampung Semut Api
Kampung Semut Api merupakan sebuah kampung yang terletak di Kota Bharu, dalam negeri Kelantan Darul Naim, iaitu sebuah negeri di utara  Malaysia. Kelantan merupakan sebuah negeri di utara Malaysia, dengan keluasan lebih kurang 14,922 km². Ia terletak di timur laut Semenanjung Malaysia, berhadapan dengan Laut China Selatan, dan bersempadan dengan Provinsi Narathiwat, Thailand. Kelantan ialah sebuah negeri agraria (pertanian) yang mempunyai banyak kawasan tanaman padi dan perkampungan nelayan.
Stádlec
Stádlec merupakan sebuah kampung dan kawasan perbandaran yang terletak di wilayah Tábor, wilayah Bohemia Selatan, Republik Czech.
Sekolah Kebangsaan Bukit Quoin
Sekolah Kebangsaan Bukit Quoin atau nama ringkasnya SK Bukit Quoin, merupakan sebuah Sekolah kebangsaan yang terletak di Kampung Bukit Quoin, Tawau.
Pada 2009, Sekolah Kebangsaan Bukit Quoin memiliki 245 pelajar lelaki dan 219 pelajar perempuan, menjadikan jumlah keseluruhan murid seramai 464 orang. Ia mempunyai seramai 43 orang guru.2009
Sejarah
Sekolah Kebangsaan Bukit Quoin ditubuhkan pada 1 Mac 1962. Pada masa itu, sekolah ini dikenali sebagai Sekolah Rakyat Bukit Quoin.
Lim Yin Fun
Lim Yin Fun (lahir 13 November 1994) merupakan seorang pemain badminton Malaysia. Pada tahun 2016, beliau menjadi naib juara di Pertandingan Badminton Antarabangsa Romania dan Siri Badminton Antarabangsa Vietnam dalam acara perseorangan wanita.
Cabaran / Siri Antarabangsa BWF
Perseorangan wanita
Dayah Teungku, Syamtalira Aron, Aceh Utara
Dayah Teungku merupakan sebuah kelurahan yang terletak di kecamatan Syamtalira Aron, Kabupaten Aceh Utara, provinsi Aceh, Indonesia.
Alue Gunto, Syamtalira Aron, Aceh Utara
Alue Gunto merupakan sebuah gampong yang terletak di kecamatan Syamtalira Aron, Kabupaten Aceh Utara, provinsi Aceh, Indonesia.
Telepot Wangsa Maju
Telepot Wangsa Maju ialah sebuah stesen bumi satelit di Wangsa Maju, Kuala Lumpur, Malaysia. Ia dikendalikan oleh Telekom Malaysia.
Perang Salib Kelima
Perang Salib Kelima (1217–1221) merupakan satu cubaan untuk merampas kembali Baitulmuqaddis dan kawasan Tanah Suci selebihnya yang berada di tangan orang Islam dengan langkah pertama menakluki Dinasti Ayyubiah yang kuat di Mesir.
Selepas menduduki pelabuhan Damietta, Tentera Salib mara ke selatan menuju ke Kaherah pada Julai 1221, tetapi mereka berpatah balik selepas bekalan mereka yang semakin susut memaksa mereka berundur. Satu serangan mengejut pada waktu malam telah mengakibatkan kehilangan sejumlah besar nyawa tentera salib dan akhirnya penyerahan diri tentera-tentera tersebut. Al-Kamil bersetuju untuk mencapai perjanjian damai selama lapan tahun dengan Eropah.
Seruan kepada Perang Salib
Pada musim bunga tahun 1213, Paus Innocent III telah mengeluarkan piagam kepausan Quia maior, yang menyeru semua umat Kristian untuk menyertai satu Perang Salib yang baru. Walau bagaimanapun, raja-raja Eropah leka dengan perperangan sesama sendiri. Pada masa yang sama, Paus Innocent III tidak inginkan bantuan mereka, kerana satu perang salib terdahulu yang diketuai raja-raja telah gagal pada masa yang lalu. Dia mengarahkan perarakan, sembahyang dan khutbah diadakan untuk membantu dalam menyusun perang salib tersebut dengan membabitkan orang awam, bangsawan kelas bawahan dan kesatria.
Perancis
Risalah perang salib tersebut telah disampaikan di Perancis oleh Robert dari Courçon; walau bagaimanapun, tidak seperti Perang-perang Salib yang lain, tidak ramai kesatria Perancis yang menyertainya disebabkan mereka sudah pun berperang menentang mazhab sesat Kathar di selatan Perancis dalam Perang Salib Albigensian.
Pada tahun 1215, Innocent III telah menganjurkan Persidangan Lateran Keempat. Dalam persidangan ini, bersama-sama dengan Latin Patriarch dari Jerusalem, Raoul dari Merencourt, dia membincangkan penawanan kembali Tanah Suci di samping hal-hal gereja yang lain. Innocent mahu perang salib ini berada dalam kawalan penuh pihak Pope sebagaimana yang sepatutnya berlaku pada Perang Salib Pertama, untuk mengelakkan kesilapan-kesilapan Perang Salib Keempat yang diambilalih oleh orang-orang Venice. Innocent merancang bagi tentera salib untuk bertemu di Brindisi pada tahun 1216, dan melarang perdagangan dengan orang Islam untuk memastikan bahawa tentera-tentera salib dapat memiliki kapal-kapal dan senjata. Setiap tentera salib akan menerima surat pengampunan dosa, termasuklah mereka yang hanya membantu membiayai perbelanjaan seorang tentera salib tetapi mereka sendiri tidak pergi menyertai perang salib tersebut.
Girardot, Cundinamarca
Girardot merupakan sebuah kawasan perbandaran dan komuniti yang terletak di wilayah Magdalena Atas, Cundinamarca, Colombia.
Perang Salib Kelima
Jerman dan Hungary
Oliver dari Cologne telah berkhutbah mengenai perang salib tersebut di Jerman, dan Maharaja Frederick II cuba menyertainya pada tahun 1215. Frederick merupakan penguasa terakhir yang dikehendaki Innocent untuk menyertai perang salib tersebut disebabkan dia pernah mencabar kewibawaan pihak Pope. Bagaimana pun, Innocent meninggal dunia pada tahun 1216. Dia digantikan oleh Paus Honorius III yang menghalang Frederick daripada mengambil bahagian dalam perang salib tersebut, namun telah menyusun pasukan-pasukan tentera salib yang diketuai Raja Andrew II dari Hungary dan Duke Leopold VI dari Austria. Andrew mempunyai pasukan tentera diraja yang terbesar dalam sejarah perang salib (20,000 orang kesatria dan 12,000 buah garison kota).
Saint-Jean-de-Barrou
Saint-Jean-de-Barrou ialah komun di jabatan di Aude selatan Perancis.
Perang Salib Kelima
Baitul Maqdis
Andrew dan pasukan tenteranya belayar pada 23 Ogos 1217 di Spalato. Mereka mendarat pada 9 Oktober di Cyprus. Dari situ mereka belayar ke Acre dan menyertai John dari Brienne, pemerintah Kerajaan Jerusalem, Hugh I dari Cyprus, dan Putera Bohemund IV dari Antioch untuk menentang Dinasti Ayyubiyah di Syria.
Di Baitul Maqdis, tembok-tembok dan kubu-kubu telah dimusnahkan supaya orang Kristian tidak dapat menggunakannya untuk mempertahankan bandar tersebut sekiranya mereka dapat mengambil alih bandar tersebut. Orang Islam lari meninggalkan bandar tersebut kerana bimbang akan berulang kembali penumpahan darah semasa Perang Salib Pertama pada tahun 1099.
Pasukan tentera Andrew yang lengkap berkuda telah menewaskan Sultan Al-Adil I di Bethsaida di atas Sungai Jordan pada 10 November. Pasukan tentera orang Islam berundur ke benteng-benteng pertahanan dan bandar-bandar mereka. Ali-ali dan manjanik tidak sampai pada waktunya, jadi serangannya ke atas kubu-kubu di Lubnan dan di atas Gunung Tabor tidak membuahkan hasil. Sesudah itu, Andrew menghabiskan masanya dengan mengumpulkan barang-barang yang didakwa sebagai relik.
Andrew dan pasukan tenteranya bertolak ke Hungary pada Februari 1218, dan Bohemund serta Hugh juga pulang ke negara masing-masing.
Perikatan dengan Kesultanan Rum
Kemudian pada tahun 1218 Oliver dari Cologne tiba dengan satu pasukan tentera Jerman yang baru dan Count Belanda William I tiba dengan satu ketumbukan tentera campuran yang terdiri daripada askar-askar Belanda, Flemish dan Frisia. Mereka berbincang dengan Leopold dan John mengenai serangan ke atas Damietta di Mesir. Untuk mencapai matlamat ini, mereka bersekutu dengan Keykavus I, Sultan Rûm yang berbangsa Seljuk di Anatolia yang telah menyerang kerajaan Ayyubiyah di Syria sebagai satu cubaan untuk membebaskan Tentera Salib daripada berperang di dua barisan depan.
Mesir
Pada bulan Jun tahun 1218, tentera salib memulakan Pengepungan Damietta dan di sebalik tentangan daripada Sultan Al-Adil yang tidak bersedia itu, menara yang terletak di luar bandar tersebut telah ditawan mereka pada 25 Ogos. Mereka tidak berjaya menawan Damietta itu sendiri, dan dalam bulan-bulan berikutnya wabak penyakit telah meragut banyak nyawa tentera salib termasuklah Robert dari Courcon. Al-Adil juga mangkat dan digantikan oleh Al-Kamil. Sementara itu, Honorius III menghantar Pelagius dari Albano untuk memimpin perang salib tersebut pada tahun 1219. Al-Kamil cuba merundingkan perdamaian dengan tentera salib. Beliau menawarkan Damietta sebagai ganti Baitulmaqdis, namun Pelagius menolak tawaran tersebut. Setelah mendengar tentang perkara ini, Count William I dari Belanda meninggalkan perang salib itu dan belayar pulang ke negara asal. Pada bulan Ogos atau September, Francesco d'Assisi tiba di kem tentera salibi dan menyeberang sungai untuk berkhutbah kepada al-Kamil dengan tujuan memujuknya. Pada November, tentera salib berjaya melemahkan pasukan tentera sultan dan akhirnya berjaya menakluki bandar pelabuhan tersebut.
Dalam sekelip mata, pihak-pihak berkuasa Pope dan sekular berebut untuk menguasai bandar tersebut, dengan John dari Brienne mendakwa bandar tersebut adalah miliknya dalam tahun 1220. Pelagius tidak dapat menerima dakwaan ini dan John kemudiannya pulang ke Acre pada tahun tersebut. Pelagius berharap agar Frederick II dapat tiba dengan satu pasukan tentera baru, tetapi dia tidak berbuat demikian; sebaliknya, selepas setahun tidak aktif di Syria dan Mesir, John of Brienne kembali dan tentera salib mara ke selatan ke arah Kaherah pada bulan Julai 1221.
Pada ketika ini, al-Kamil sudah mampu bersekutu dengan kerajaan-kerajaan Ayyubiah di Syria yang telah menewaskan Keykavus I. Tentera salib yang sedang mara ke Kaherah dilanda bencana; Sungai Nil telah banjir terlebih dahulu daripada mereka lalu menghalang kemaraan tentera salib. Sebatang terusan kering yang sebelumnya dilalui tentera salib juga dipenuhi air justeru menyekat mereka daripada berundur. Dalam keadaan bekalan yang semakin susut, mereka terpaksa mula berundur, berkesudahan dengan serangan kilat pada waktu malam oleh al-Kamil yang mengakibatkan kehilangan sejumlah besar nyawa tentera salib dan akhirnya penyerahan diri pasukan tentera tersebut di bawah Pelagius.
Kesudahan
Syarat-syarat penyerahan diri ini menyaksikan pelepasan Damietta kepada al-Kamil sebagai tukaran pada pembebasan tentera salib. Al-Kamil bersetuju dengan perjanjian perdamaian dengan Eropah dan pemulangan secebis salib sebenar.
Kegagalan Perang Salib ini telah menyebabkan limpahan sentimen anti-Paus dari pemuisi Occitan, Guilhem Figueira. Gormonda de Monpeslier yang lebih ortodoks menjawab D'un sirventes far Figueira dengan satu lagunya sendiri, Greu m'es a durar. Dia tidak menyalahkan Pelagius atau pihak Pope, sebaliknya menyalahkan "kebodohan" orang yang jahat.
Birdy (album Birdy)
Birdy merupakan album studio sulung oleh penyanyi Inggeris, Birdy yang dikeluarkan pada 4 November 2011 oleh 14th Floor Records dan Atlantic Records. Album ini mengandungi beberapa single seperti Skinny Love, Shelter dan People Help the People.